Gandia celebra el Dia de la Policia Nacional amb un acte institucional al Palau Ducal
02 octubre 2024

## Gandia celebra el Dia de la Policia Nacional amb un acte institucional al Palau Ducal02 octubre 2024Última actualització: 02 octubre 2024

![](../gestion/img/a3ec846d45f783c8d4e6e0c35ac584ef82829e05b0d53f64905ef1c6670691fc.jpg)  
  

El pati d'armes del Palau Ducal dels Borja ha acollit aquest migdia l’acte institucional amb motiu del Dia de la Policia Nacional. A l'esdeveniment han acudit el comissari de la Policia Nacional de Gandia, Carlos Holgado; l'alcalde de la ciutat, José Manuel Prieto i la regidora delegada de Protecció, Seguretat i Convivència, Lydia Morant, acompanyats d'altres membres de la corporació municipal i autoritats.

Durant la cerimònia, els agents Alberto Marcos, Álvaro García, Rodrigo Rendo , Cristina Velo i José Peris han rebut les seues creus als mèrits policials.

Tot seguit, s'ha atorgat una distinció institucional per la seua col·laboració amb el cos al fiscal degà de la Fiscalia de Secció Territorial de Gandia, Miguel María Cots; l'alcaldessa de Benirredrà, Elena Blanco; i l'alcaldessa de Miramar, María Pilar Peiró.

A més, la secretària de FAES, Josefa López; el director de Carrefour Gandia, Francisco Javier Costa; el gerent de Bronces Jordá SL, Francisco Jordá i el responsable de la Xarxa de Distribució Elèctrica Iberdrola, Raul Bataller han rebut les seues distincions personals, de nou, per col·laborar amb la Policia Nacional.

Els lliuraments han acabat amb la distinció a la família del policia nacional mort a setembre, Iván Morant Pérez i l'homenatge als agents caiguts en acte de servei.

Una vegada finalitzat l'acte, els assistents han acudit a un vi d'honor al saló de Foment.